Magda Oranich Solagran

Magda Oranich i Solagran (Bartzelona, Katalunia, 1945eko abenduaren 11) kataluniar abokatu eta politikari da.

 Biografia 
Zuzenbidean eta Kazetaritzan lizentziatua Bartzelonako Unibertsitatean, Kataluniako Asanbladako bileretan parte hartzeagatik atxilotu zuten.https://www.parlament.cat/document/composicio/150325.pdf Zuzenbide penalari emana, Salvador Puig Antich defendatu zuen. Frankismoak fusilatutako azken pertsonetako baten (Jon Paredes Manot TxikiÒmnium recorda les víctimes del franquisme i demana justícia pels crims de la dictadura VilaWeb  ETAko militantearen) defendatzaile-taldeko kide ere izan zen, 1975eko irailaren 19an egindako gerra-kontseilu sumarisimoan. 

Frankismoa amaitu ondoren, Nacionalistes d'Esquerran militatu zuen, eta, ondoren, Iniciativa per Catalunyan. Azken alderdi horren zerrendetan, Bartzelonako diputatu hautatu zuten 1992ko Kataluniako Parlamenturako hauteskundeetan. 1995ean IC utzi zuen, eta 1999tik 2007ra zinegotzi independentea izan zen Bartzelonako Udalean, CiUren zerrendetan aurkeztuz.

2017ko Kataluniako Parlamenturako Hauteskundeetan, Oranich Junts per Catalunyako zerrendetan agertu zen.Magda Oranich i Joan Rigol també fitxen per Junts per Catalunya  

Bartzelonako Abokatuen Elkargoko Giza Eskubideen Batzordeko kide izan da, baita Bartzelona Futbol Klubeko Estatutuak Erreformatzeko Batzordeko kide ere. 

ACNURen Kataluniako Batzordeko idazkaria da 2001etik, sortu zenetik, eta Ramon Trías Fargas Fundazioko kidea ere bai. Kataluniako Emakumeen Kontseilu Nazionaleko presidenteordea ere izan da, eta umezurztegi frankistetan tratu txarren biktima izan diren emakume ugari ordezkatu ditu.Magda Oranich  eAcnurLas abogadas Magda Oranich, Hauwa Ibrahim y el Pare Manel ganan los Premios ‘Valor’ 2017  Tribuna Feminista

Joan Laporta buru zela, Bartzelona Futbol Clubeko zuzendaritza-batzordeko kidea izan zen.

Kataluniako tauromakiaren aurkako Herri Ekimen Legegilea babesteko bere irudia jarri zuten pertsona ezagunetako bat izan zen, eta Bartzelonako Abokatuen Elkargoko Animalien Eskubideak Babesteko Batzordeko presidentea da.Comitè de Comissió Comissió de Protecció dels Drets dels Animals 

 Argitalpenak 
Hainbat libururen egilea da, tartean 

 Qué es el feminismo, Què pensa Magda Oranich (Mayka Navarro kazetariarekin batera)  
 Ganes de viure: la meva lluita contra el càncer.

 Erreferentziak 

 Kanpo estekak 

 Elkarrizketa: Ezin ahaztu dut Txiki azkenekoz besarkatu nuen momentu hura Argia, 2025.09.04

Kategoria:Kataluniako Parlamentuko IV. legegintzaldiko diputatuak
Kategoria:ICVko politikariak
Kategoria:Kataluniako feministak
Kategoria:Bartzelonako zinegotziak
Kategoria:Emakume abokatuak
Kategoria:Emakume katalanak
Kategoria:Emakume politikariak
Kategoria:Kataluniako politikariak
Kategoria:Kataluniako abokatuak